《送潘景升北游八首 其七》
明代·梅守箕

熠熠蜚鸟，振翮愿升。去其南陵，集于北陵。耻与黄口，附风超腾。

鹤鸣在皋，鴚惨于冰。翼彼南风，亦怀其乘。我思伊人，终莫可胜。

作者简介：梅守箕，字季豹，号文岳。七岁就塾，一目十行并下；九岁能文；十四补博士弟子；甫弱冠即以骚赋名家，数千言援笔立就。志追秦汉，睥睨一世，不屑屑经生制举业。王元美、茅鹿门诸先辈交相推服，坛坫风雅，惜年不永。著作极富。